Dorben Polytechnic

**Dorben Polytechnic**, be private tertiary institution wey Federal Ministry of Education (FME) den de National Board for Technical Education (NBTE) accredit dem for Nigeria, West Africa. Dem establish Dorben Polytechnic say ego provide high quality academic studies give wey dey want develop careers as profession.

Dorben Polytechnic (formerly Abuja School of Accountancy den Computer Studies-ASACS) get main campus wey dey Garam, Niger State, Nigeria, wey anoda campus just dey for de north for Suleja, Niger State. Dem usually dey address am as Dorben Polytechnic (Bwari) Abuja, since e originally get ein main campus for Bwari, Abuja (wey ebe wer process of accreditation start). Privately owned, de polytechnic dey provide training leading to de award of National Diploma (ND) den Higher National Diploma (HND) programs give students wey dey want work as accountants, computer specialists, administrators, den managers.

## Demma History
Dem establish am for 1995 wey National Board for Technical Education den de Nigerian Federal Ministry of Education approve den accredit am as school for 1999 insyd. As dem start plus just 250 students, as of 2010 na Dorben get more than 3500 students den ova 45 faculty members. Before dem accredit as polytechnic for 2007 insyd, na de school acquire 50 hectares of land wey eget minimum of one hundred million naira bank guarantee wey e mount core engineering programs.

For September 2008 insyd, de National Association of Nigerian Students bestow sam award of Excellence for chairman of de management board of de Dorben Polytechnic, Dr. A.B. Ekwere. Speaking for October 2009 insyd, Ekwere talk say four lecturers wey dem sack for examination malpractices na dem dey seek de help of local chiefs say make dem beg for demma reinstatement. He no be sympathetic, wey he talk say de institution make every effort say ego prevent cheating for exams insyd.

## Demma Schools
De institution dey offer sam range of courses den programs for National Diploma den Higher Diploma insyd plus Major Faculty for de following programmes top;

**School of Business Studies**

* Business Administration den Management
* Accountancy
* Office Technology den Management
* Public Administration
* Mass Communication

**School of Natural and Applied Sciences**

* Mathematics den Statistics
* Science Laboratory Technology
* Computer Science
* Hospitality Management

**School of Engineering and Environmental Studies**

* Electrical/Electronic Engineering
* Computer Engineering technology
* Urban den Regional Planning
* Estate Management


File:Dorben.Polytechnic_E-Learning_center_02.jpg|link=https://en.wikipedia.org/wiki/File:Dorben.Polytechnic_E-Learning_center_02.jpg|E-Learning center
File:Dorben.Polytechnic_Administration_building_11.jpg|link=https://en.wikipedia.org/wiki/File:Dorben.Polytechnic_Administration_building_11.jpg|Administration building
File:Dorben.Polytechnic_Basketball_court_17.jpg|link=https://en.wikipedia.org/wiki/File:Dorben.Polytechnic_Basketball_court_17.jpg|Sports arena
File:Dorben.Polytechnic_Campus_grounds_11.jpg|link=https://en.wikipedia.org/wiki/File:Dorben.Polytechnic_Campus_grounds_11.jpg|Campus grounds
File:Dorben.Polytechnic_Library_building_10.jpg|link=https://en.wikipedia.org/wiki/File:Dorben.Polytechnic_Library_building_10.jpg|Library building
File:Dorben.Polytechnic_Information_and_Communication_center_06.jpg|link=https://en.wikipedia.org/wiki/File:Dorben.Polytechnic_Information_and_Communication_center_06.jpg|Information den Communication centre
File:Dorben.Polytechnic_Entrance_14.jpg|link=https://en.wikipedia.org/wiki/File:Dorben.Polytechnic_Entrance_14.jpg|Polytechnic Entrance


## Demma Open, Distance den Flexible E-Learning(ODFEL) Programmes
De Open, Distance, den Flexible E-learning Program( ODFEL) dey offer National Diploma, Higher Diploma, den Certificate courses. De ODFEL program dey give students de freedom make dem learn from anywer, anytym, den anyhow. Dis dey allow de learner do oda business den study for demma convenient tym.

## Demma Library
De Library dey host information resources both online den database wey dey support teaching den learning for de school insyd.

## Sana spy

* List of polytechnics wey dey Nigeria

## References